“Pochta aloqasi operatorlari, provaydyerlari uchun jinoiy faoliyatdan olingan daromadlarni legallashtirishga va terrorizmni moliyalashtirishga qarshi kurashish bo‘yicha ichki nazorat qoidalarini tasdiqlash to‘g‘risida”gi qarorga o‘zgartirish va qo‘sh

O‘zbekiston Respublikasining 2019-yil 15-yanvardagi O‘RQ-516-son “Iqtisodiy jinoyatlarga va ommaviy qirg‘in qurolini tarqatishni moliyalashtirishga qarshi kurashish mexanizmlari takomillashtirilishi munosabati bilan O‘zbekiston Respublikasining ayrim qonun hujjatlariga o‘zgartish va qo‘shimchalar kiritish to‘g‘risida”gi Qonuniga, O‘zbekiston Respublikasi Prezidentining 2019-yil 21-maydagi PF-5723-son “Mehnatga haq to‘lash, pensiyalar va boshqa to‘lovlar miqdorlarini aniqlash tartibini takomillashtirish to‘g‘risida”gi Farmoniga va O‘zbekiston Respublikasi Prezidentining 2018-yil 21-noyabrdagi PQ-4024-son “Axborot texnologiyalari va kommunikatsiyalarining joriy etilishini nazorat qilish, ularni himoya qilish tizimini takomillashtirish chora-tadbirlari to‘g‘risida”gi qaroriga muvofiq O‘zbekiston Respublikasi Axborot texnologiyalari va kommunikatsiyalarini rivojlantirish vazirligi hamda O‘zbekiston Respublikasi Bosh prokuraturasi huzuridagi Iqtisodiy jinoyatlarga qarshi kurashish departamenti qaror qiladi: 
 1. O‘zbekiston Respublikasi Axborot texnologiyalari va kommunikatsiyalarini rivojlantirish vazirligi hamda O‘zbekiston Respublikasi Bosh prokuraturasi huzuridagi Iqtisodiy jinoyatlarga qarshi kurashish departamentining 2018-yil 5-iyuldagi 176-mh, 28-son (ro‘yxat raqami 3061, 2018-yil 28-avgust) (Qonun hujjatlari ma’lumotlari milliy bazasi, 29.08.2018-y., 10/18/3061/1807-son) “Pochta aloqasi operatorlari, provaydyerlari uchun jinoiy faoliyatdan olingan daromadlarni legallashtirishga va terrorizmni moliyalashtirishga qarshi kurashish bo‘yicha ichki nazorat qoidalarini tasdiqlash to‘g‘risida”gi qaroriga ilovaga muvofiq o‘zgartirish va qo‘shimchalar kiritilsin. 
 2. Mazkur qaror rasmiy e’lon qilingan kundan e’tiboran kuchga kiradi. 
 1. Nomi va 1-banddagi “va terrorizmni moliyalashtirishga” degan so‘zlar “, terrorizmni moliyalashtirishga va ommaviy qirg‘in qurolini tarqatishni moliyalashtirishga” degan so‘zlar bilan almashtirilsin. 
 2. Qoidalarda:
 a) nomi va 15-banddagi “va terrorizmni moliyalashtirishga” degan so‘zlar “, terrorizmni moliyalashtirishga va ommaviy qirg‘in qurolini tarqatishni moliyalashtirishga” degan so‘zlar bilan almashtirilsin; 
 b) muqaddima quyidagi tahrirda bayon etilsin:
 “Mazkur Qoidalar O‘zbekiston Respublikasining “Jinoiy faoliyatdan olingan daromadlarni legallashtirishga, terrorizmni moliyalashtirishga va ommaviy qirg‘in qurolini tarqatishni moliyalashtirishga qarshi kurashish to‘g‘risida”gi va “Pochta aloqasi to‘g‘risida”gi qonunlariga muvofiq pochta aloqasi operatorlari, provaydyerlari uchun jinoiy faoliyatdan olingan daromadlarni legallashtirishga, terrorizmni moliyalashtirishga va ommaviy qirg‘in qurolini tarqatishni moliyalashtirishga qarshi kurashish bo‘yicha ichki nazoratni tashkil etish va amalga oshirish tartibini belgilaydi.”;
 v) 1-band quyidagi tahrirda bayon etilsin:
 “1. Mazkur Qoidalarda quyidagi asosiy tushunchalar qo‘llanadi:
 benefitsiar mulkdor — yakuniy natijada mulk huquqiga egalik qiluvchi yoki pochta aloqasi xizmatlaridan foydalanuvchini haqiqatda nazorat qiluvchi jismoniy shaxs, shu jumladan manfaatini ko‘zlagan holda pul mablag‘larining pochta o‘tkazmalari bilan bog‘liq operatsiya amalga oshirilayotgan yuridik shaxs; 
 ichki nazorat — pochta aloqasi operatorlari, provaydyerlarining pul mablag‘larining pochta o‘tkazmalarini qabul qilish va yetkazib berishni (topshirishni) amalga oshiruvchi, foydalanuvchilarni lozim darajada tekshirish, jinoiy faoliyatdan olingan daromadlarni legallashtirish, terrorizmni moliyalashtirish va ommaviy qirg‘in qurolini tarqatishni moliyalashtirish bilan bog‘liq tavakkalchiliklarni boshqarish, shubhali operatsiyalarni aniqlash hamda terrorchilik faoliyatida yoki ommaviy qirg‘in qurollarini tarqatishda ishtirok etuvchi yoxud ishtirok etishda gumon qilinayotgan shaxslar bilan bog‘liq bo‘lgan operatsiyalarni aniqlashga doir faoliyati;
 ichki qoidalar — pochta aloqasi sohasida ichki nazoratni tashkil etish va amalga oshirish tartibini belgilab beruvchi ichki hujjatdir;
 jinoiy faoliyatdan olingan daromadlarni legallashtirishga va terrorizmni moliyalashtirishga qarshi kurashish sohasidagi xalqaro hamkorlikda ishtirok etmaydigan davlatlar — jinoiy daromadlarni legallashtirishga qarshi kurashish bo‘yicha moliyaviy choralarni ishlab chiqish guruhining rasmiy bayonotlarida xalqaro moliyaviy tizimga xavf tug‘diruvchi hamda jinoiy faoliyatdan olingan daromadlarni legallashtirishga va terrorizmni moliyalashtirishga qarshi kurashish tizimlarida strategik kamchiliklari mavjud deb belgilangan davlatlar va hududlar; 
 pul mablag‘larini ishga solmay to‘xtatib qo‘yish — pul mablag‘larini o‘tkazishni, tasarruf etishni yoki ko‘chirishni taqiqlash;
 foydalanuvchini identifikatsiyalash — foydalanuvchilarni lozim darajada tekshirish maqsadida foydalanuvchilar to‘g‘risidagi ma’lumotlarni ular tomonidan taqdim etilgan hujjatlar asosida aniqlash;
 foydalanuvchining benefitsiar mulkdorini identifikatsiyalash — qonun hujjatlari (ustav va (yoki) ta’sis shartnomasi, nizom) bilan belgilangan ta’sis hujjatlari asosida mulk va boshqaruv tuzilmasini o‘rganish orqali yuridik shaxs bo‘lgan foydalanuvchining mulkdori, shu jumladan uni nazorat qiluvchi shaxsni aniqlash;
 terrorchilik faoliyatida ishtirok etayotgan yoki ishtirok etishda gumon qilinayotgan shaxs — terrorchilik faoliyatida ishtirok etayotgan yoxud ishtirok etishda gumon qilinayotgan, terrorchilik faoliyatini amalga oshirayotgan yoxud amalga oshirishda gumon qilinayotgan tashkilotning bevosita yoki bilvosita mulkdori bo‘lgan yoxud uni nazorat qilayotgan jismoniy yoki yuridik shaxs, shuningdek terrorchilik faoliyatida ishtirok etayotgan yoxud ishtirok etishda gumon qilinayotgan jismoniy shaxsning yoxud tashkilotning mulkidagi yoki nazorati ostidagi yuridik shaxs;
 ommaviy qirg‘in qurolini tarqatishda ishtirok etayotgan yoki ishtirok etishda gumon qilinayotgan shaxs — O‘zbekiston Respublikasi tomonidan tan olingan, ommaviy qirg‘in qurolini tarqatishning oldini olishga qaratilgan BMT Xavfsizlik Kengashining rezolyutsiyalari hamda boshqa xalqaro-huquqiy hujjatlari bilan belgilangan jismoniy yoki yuridik shaxs;
 foydalanuvchini lozim darajada tekshirish — foydalanuvchining va u qaysi shaxslar nomidan ish ko‘rayotgan bo‘lsa o‘sha shaxslarning shaxsini hamda vakolatlarini tekshirish, foydalanuvchining benefitsiar mulkdorini identifikatsiyalash, shuningdek foydalanuvchi tomonidan amalga oshiriladigan amaliy ish munosabatlari va operatsiyalarni, ularning bunday foydalanuvchi va uning faoliyati to‘g‘risidagi ma’lumotlarga muvofiqligini tekshirish maqsadida doimiy asosda o‘rganishlarni o‘tkazish;
 pochta aloqasi obyektlari — pochta aloqasi operatorlarining alohida bo‘linmalari (pochtamtlar, pochta aloqasi bog‘lamalari, bo‘limlari, punktlari, shuningdek boshqa bo‘linmalar);
 xabar qilinishi lozim bo‘lgan operatsiyalar — ichki nazoratni o‘tkazish davomida pochta aloqasi operatorlari, provaydyerlari tomonidan shubhali deb topilgan, sodir etilayotgan va tayyorlanayotgan pul mablag‘larining pochta o‘tkazmalari bilan operatsiyalar; 
 mas’ul xodim — ichki nazoratni tashkil qilish va amalga oshirish uchun mas’ul bo‘lgan shaxs;
 offshor hudud — imtiyozli soliq rejimini taqdim qiluvchi va (yoki) moliyaviy operatsiyalarni amalga oshirishda ular haqidagi ma’lumotlarni oshkor etmaslikni va taqdim qilmaslikni ko‘zda tutuvchi davlatlar va hududlar;
 Ro‘yxat — terrorizmga, ommaviy qirg‘in qurolini tarqatishga qarshi kurashishni amalga oshiruvchi davlat organlari va O‘zbekiston Respublikasining boshqa vakolatli organlaridan taqdim etilayotgan ma’lumotlar, shuningdek chet davlatlarning vakolatli organlari va xalqaro tashkilotlaridan rasmiy kanallar orqali taqdim etilayotgan ma’lumotlar asosida maxsus vakolatli davlat organi tomonidan tuzilgan terrorchilik faoliyatida yoki ommaviy qirg‘in qurolini tarqatishda ishtirok etayotgan yoki ishtirok etishda gumon qilinayotgan shaxslar ro‘yxati;
 shubhali operatsiya — pul mablag‘larining pochta o‘tkazmalari bilan bog‘liq, tayyorlash, sodir etish jarayonida bo‘lgan yoki sodir etib bo‘lingan, ichki nazoratni o‘tkazish jarayonida pochta aloqasi operatorlari, provaydyerlarida jinoiy faoliyatdan olingan daromadlarni legallashtirish, terrorizmni moliyalashtirish va (yoki) ommaviy qirg‘in qurolini tarqatishni moliyalashtirish maqsadida amalga oshirilganligi to‘g‘risida shubha paydo bo‘lgan operatsiya;
 pochta aloqasi xizmatlaridan foydalanuvchi (bundan buyon matnda foydalanuvchi deb yuritiladi) — pochta aloqasi xizmatlarining iste’molchisi bo‘lgan yuridik yoki jismoniy shaxs; 
 pul mablag‘larining pochta o‘tkazmasi (bundan buyon matnda pul o‘tkazmasi deb yuritiladi) — pochta aloqasi operatori yoki provayderining pochta aloqasi va telekommunikatsiya tarmoqlaridan foydalangan holda pul mablag‘larini jo‘natish va yetkazib berish (topshirish) bo‘yicha xizmati; 
 operatsiyani to‘xtatib turish — foydalanuvchining pul mablag‘larini ko‘chirish, shuningdek yuridik ahamiyatga ega bo‘lgan boshqa harakatlarni bajarish to‘g‘risidagi topshiriqnomalari ijrosini to‘xtatib turish;
 yuqori mansabdor shaxslar — chet davlatning qonun chiqaruvchi, ijro etuvchi, ma’muriy yoki sud organida yoxud xalqaro tashkilotda doimiy, vaqtincha yoki maxsus vakolat bo‘yicha tayinlanadigan yoki saylanadigan, tashkiliy-boshqaruv funksiyalarni bajaradigan va yuridik ahamiyatga ega bo‘lgan harakatlarni amalga oshirishga vakolat berilgan shaxslar; 
 pochta aloqasi xodimlari — foydalanuvchilarga bevosita xizmat ko‘rsatuvchi va pul mablag‘larining pochta o‘tkazmalari bo‘yicha operatsiyalarni amalga oshiruvchi pochta aloqasi xodimlari;
 tavakkalchilik — foydalanuvchilar tomonidan jinoiy faoliyatdan olingan daromadlarni legallashtirish yoki terrorizmni moliyalashtirish maqsadida operatsiyalarni amalga oshirish tavakkalchiligi;
 ichki nazorat tizimi — mazkur Qoidalar va ichki qoidalar bilan belgilangan maqsadlarga erishish va vazifalarni bajarishga qaratilgan mas’ul xodim va pochta aloqasi operatorlari, provaydyerlarining xatti-harakatlari yig‘indisi;
 maxsus vakolatli davlat organi — O‘zbekiston Respublikasi Bosh prokuraturasi huzuridagi Iqtisodiy jinoyatlarga qarshi kurashish departamenti;
 operatsiya ishtirokchilari — foydalanuvchilar va ularning vakillari hamda foydalanuvchining operatsiyada ishtirok etuvchi hamkorlari.”;
 g) 2-bandning beshinchi xatboshisidagi, 3-bandning o‘ninchi xatboshisidagi, 8-banddagi, 67-bandning birinchi xatboshisidagi va 72-banddagi “va terrorizmni moliyalashtirishga” degan so‘zlar “, terrorizmni moliyalashtirishga va ommaviy qirg‘in qurolini tarqatishni moliyalashtirishga” degan so‘zlar bilan almashtirilsin; 
 d) 9-bandda:
 ikkinchi xatboshidagi “va terrorizmni moliyalashtirishga” degan so‘zlar “, terrorizmni moliyalashtirishga va ommaviy qirg‘in qurolini tarqatishni moliyalashtirishga” degan so‘zlar bilan almashtirilsin; 
 uchinchi xatboshi quyidagi tahrirda bayon etilsin: 
 “jinoiy faoliyatdan olingan daromadlarni legallashtirishga, terrorizmni moliyalashtirishga va ommaviy qirg‘in qurolini tarqatishni moliyalashtirishga qarshi kurashish bo‘yicha xalqaro standartlarni bilishi;”;
 e) 10-bandda:
 ikkinchi xatboshidagi “va (yoki) terrorizmni moliyalashtirish” degan so‘zlar “, terrorizmni moliyalashtirish va ommaviy qirg‘in qurolini tarqatishni moliyalashtirish” degan so‘zlar bilan almashtirilsin; 
 oltinchi xatboshi quyidagi tahrirda bayon etilsin:
 “jinoiy faoliyatdan olingan daromadlarni legallashtirishga, terrorizmni moliyalashtirishga va ommaviy qirg‘in qurolini tarqatishni moliyalashtirishga qarshi kurashish masalalarida qonun hujjatlari, ushbu Qoidalar va ichki qoidalar talablariga rioya qilinishi nazoratini amalga oshiradi;”;
 yettinchi xatboshidagi “va terrorizmni moliyalashtirishga” degan so‘zlar “, terrorizmni moliyalashtirishga va ommaviy qirg‘in qurolini tarqatishni moliyalashtirishga” degan so‘zlar bilan almashtirilsin; 
 sakkizinchi xatboshidagi “va terrorizmni moliyalashtirishga” degan so‘zlar “, terrorizmni moliyalashtirishga va ommaviy qirg‘in qurolini tarqatishni moliyalashtirishga” degan so‘zlar bilan almashtirilsin; 
 o‘n ikkinchi xatboshi quyidagi tahrirda bayon etilsin:
 “ichki nazoratni tashkil qilish, jinoiy faoliyatdan olingan daromadlarni legallashtirishga, terrorizmni moliyalashtirishga va ommaviy qirg‘in qurolini tarqatishni moliyalashtirishga qarshi kurashish to‘g‘risidagi qonun hujjatlari talablarini hamda mazkur Qoidalar talablarini buzish holatlarining oldini olish va bartaraf etish bo‘yicha O‘zbekiston Respublikasi Axborot texnologiyalari va kommunikatsiyalarini rivojlantirish vazirligi, Axborotlashtirish va telekommunikatsiyalar sohasida nazorat bo‘yicha inspeksiyasi (bundan buyon matnda Inspeksiya deb yuritiladi) va maxsus vakolatli davlat organining mas’ul shaxslari bilan o‘zaro hamkorlikni amalga oshiradi;”; 
 j) 13-bandda:
 beshinchi xatboshidagi “va terrorizmni moliyalashtirishga” degan so‘zlar “, terrorizmni moliyalashtirishga va ommaviy qirg‘in qurolini tarqatishni moliyalashtirishga” degan so‘zlar bilan almashtirilsin; 
 o‘n birinchi xatboshidagi “va (yoki) terrorizmni moliyalashtirish” degan so‘zlar “, terrorizmni moliyalashtirish va (yoki) ommaviy qirg‘in qurolini tarqatishni moliyalashtirish” degan so‘zlar bilan almashtirilsin; 
 z) quyidagi mazmundagi 141-band bilan to‘ldirilsin:
 “141.O‘zbekiston Respublikasi Axborot texnologiyalari va kommunikatsiyalarini rivojlantirish vazirligi maxsus vakolatli davlat organiga mas’ul xodimlar ro‘yxatini har yili 20-yanvargacha taqdim etadi.”;
 i) 16-band quyidagi tahrirda bayon etilsin:
 “16. Pochta aloqasi operatorlari, provaydyerlari pochta aloqasining mas’ul xodimlari va ishchilarining jinoiy faoliyatdan olingan daromadlarni legallashtirish, terrorizmni moliyalashtirish va ommaviy qirg‘in qurolini tarqatishni moliyalashtirishning zamonaviy texnikasi, usullari va tendensiyalari to‘g‘risida axborot berish hamda jinoiy faoliyatdan olingan daromadlarni legallashtirishga, terrorizmni moliyalashtirishga va ommaviy qirg‘in qurolini tarqatishni moliyalashtirishga qarshi kurashishga oid qonun hujjatlari va majburiyatlarining barcha jihatlarini aniq tushuntirish maqsadida ularni muntazam qayta tayyorlashga majburdirlar.”;
 k) 18-bandning to‘rtinchi xatboshisi va 39-banddagi “va terrorizmni moliyalashtirish” degan so‘zlar “, terrorizmni moliyalashtirish va ommaviy qirg‘in qurolini tarqatishni moliyalashtirish” degan so‘zlar bilan almashtirilsin;
 l) 23-bandning to‘rtinchi xatboshisidagi “va terrorizmni moliyalashtirish” degan so‘zlar “, terrorizmni moliyalashtirish va ommaviy qirg‘in qurolini tarqatishni moliyalashtirish” degan so‘zlar bilan almashtirilsin;
 m) 33-bandda:
 quyidagi mazmundagi birinchi xatboshi bilan to‘ldirilsin:
 “33. Jinoiy faoliyatdan olingan daromadlarni legallashtirish va terrorizmni moliyalashtirish yuzasidan ehtimol tutilgan tavakkalchiliklarni o‘rganishni, tahlil qilishni va aniqlashni pochta aloqasi operatorlari, provaydyerlari o‘z faoliyatida tizimli ravishda, yiliga kamida bir marta amalga oshirishi, o‘rganish natijalarini hujjatlar bilan qayd etishi hamda aniqlangan tavakkalchiliklarni kamaytirishga doir tegishli choralarni ko‘rishi shart.”;
 birinchi va ikkinchi xatboshilar tegishli ravishda ikkinchi va uchinchi xatboshilar deb hisoblansin;
 ikkinchi xatboshi quyidagi tahrirda bayon etilsin:
 “Pochta aloqasi operatorlari, provaydyerlari tavakkalchilik darajasi hamda uni pasaytirish talab etiladigan darajasini aniqlashi, tavakkalchilik turi va darajasiga qarab tegishli chora-tadbirlar dasturini ishlab chiqishi va amalga oshirishi kerak.”;
 quyidagi mazmundagi to‘rtinchi xatboshi bilan to‘ldirilsin:
 “Tavakkalchilikni baholash natijalari O‘zbekiston Respublikasi Axborot texnologiyalari va kommunikatsiyalarini rivojlantirish vazirligiga taqdim etilishi kerak.”;
 n) 40-bandning sakkizinchi xatboshisidagi “eng kam ish haqi miqdorining 1000 barobariga” degan so‘zlar “bazaviy hisoblash miqdorining 500 barobariga” degan so‘zlar bilan almashtirilsin; 
 o) 60-band quyidagi tahrirda bayon etilsin:
 “60. Jinoiy faoliyatdan olingan daromadlarni legallashtirishga, terrorizmni moliyalashtirishga va ommaviy qirg‘in qurolini tarqatishni moliyalashtirishga qarshi kurashish to‘g‘risida”gi Qonunga muvofiq maxsus vakolatli davlat organi jinoiy faoliyatdan olingan daromadlarni legallashtirishga, terrorizmni moliyalashtirishga va ommaviy qirg‘in qurolini tarqatishni moliyalashtirishga qarshi kurashish choralarini amalga oshirish uchun zarur bo‘lgan axborotni yozma ravishda so‘rashga va bepul olishga haqlidir, shu jumladan pochta aloqasi operatorlari, provaydyerlarining avtomatlashtirilgan axborot tizimlari va ma’lumotlar bazalari orqali olishga haqlidir.”; 
 p) 70-band quyidagi tahrirda bayon etilsin:
 “70. Mazkur Qoidalar, shuningdek jinoiy faoliyatdan olingan daromadlarni legallashtirishga, terrorizmni moliyalashtirishga va ommaviy qirg‘in qurolini tarqatishni moliyalashtirishga qarshi kurashish bo‘yicha boshqa qonun hujjatlari barcha mas’ul xodimlar va pochta aloqasi xodimlariga yetkazilishi lozim.”;
 r) 1-ilovaning ilova belgisidagi “va terrorizmni moliyalashtirishga” degan so‘zlar “, terrorizmni moliyalashtirishga va ommaviy qirg‘in qurolini tarqatishni moliyalashtirishga” degan so‘zlar bilan almashtirilsin;
 s) 2-ilovaning ilova belgisidagi va 2-bandining “a” kichik bandidagi “va terrorizmni moliyalashtirishga” degan so‘zlar “, terrorizmni moliyalashtirishga va ommaviy qirg‘in qurolini tarqatishni moliyalashtirishga” degan so‘zlar bilan almashtirilsin.